Η στρατηγική διαχείριση της πανδημίας Covid-19, στα πλαίσια του Εθνικού Συστήματος Υγείας
Creators: name: Παπαφραγκάκη, Ελευθερία Αντωνίου
Publisher: name: Aristotle University of Thessaloniki
Year: 2024
Subjects: πανδημία Covid-19
εμβόλια
Εθνικό Πρόγραμμα Εμβολιασμού
Covid-19 pandemic
vaccines
National vaccination program

description: Η πανδημία Covid-19 αποτέλεσε αναμφισβήτητα μια από τις επαχθέστερες υγειονομικές κρίσεις που δοκίμασαν την ανθεκτικότητα και την επιχειρησιακή ετοιμότητα των συστημάτων υγείας σε παγκόσμια κλίμακα. Αποτέλεσε συνάμα το εναρκτήριο λάκτισμα ενός παγκόσμιου αγώνα κατανόησης του στελέχους του ιού, εύρεσης της κατάλληλης θεραπείας και δημιουργίας του εμβολίου ενάντια στη νόσο. Στην παρούσα εργασία γίνεται μια αναφορά στην εφαρμογή του προγράμματος αντιμετώπισης έκτακτων καταστάσεων υγείας του Παγκόσμιου Οργανισμού Υγείας, καθώς και στην υιοθέτηση ευρωπαϊκών πολιτικών συντονισμού των κρατών-μελών για τη διαχείριση της πανδημίας. Η επιδημιολογική έξαρση της νόσου εξασθένησε βαθμιαία τα ευρωπαϊκά συστήματα υγείας οδηγώντας σε έρευνες εύρεσης αντιδότου για τη νόσο. Εξετάζεται, λοιπόν, η ραγδαία ανάπτυξη των εμβολίων κατά της Covid-19 και ο τρόπος αξιολόγησής τους από τους αρμόδιους φορείς προκειμένου να χορηγηθεί η άδεια κυκλοφορίας τους στην αγορά. Αναλύεται η κατάρτιση του Εθνικού Επιχειρησιακού Σχεδίου Εμβολίων, η στελέχωση των εμβολιαστικών κέντρων και η οργάνωση της εφοδιαστικής αλυσίδας του προγράμματος εμβολιασμού. Ακολούθως η συζήτηση επεκτείνεται στους νομικούς και ηθικούς προβληματισμούς σχετικά με το εμβόλιο, υπό τη σκοπιά της συνταγματικότητας και υποχρεωτικότητας του εμβολιασμού, με γνώμονα την προστασία της δημόσιας υγείας. Γίνεται ιδιαίτερη ανασκόπηση στην απόδοση των υγειονομικών συστημάτων για να αντέχουν στους έντονους κλυδωνισμούς και να ανακάμπτουν ταχύτερα σε κρίσεις. Συμπερασματικά, το μέλλον των υγειονομικών συστημάτων βασίζεται στη μεταρρύθμιση της οργανωτικής τους κουλτούρας και στην αξιοποίηση των νέων τεχνολογιών. Ιδίως η ελληνική πραγματικότητα έχει αποδείξει πως δύναται να υλοποιήσει μεγάλα επιχειρησιακά προγράμματα για το Εθνικό Σύστημα Υγείας του αύριο.
description: The Covid-19 pandemic was undoubtedly one of the most severe health crises that challenged the resilience and operational capacity of health systems on a global scale. It was the ignition of a global struggle to understand the strain of the virus, find the right treatment and create a vaccine against the disease. Aim of the current manuscript is the implementation of the World Health Organization ‘s Health Emergency Response Program and the adoption of European coordination policies by Member States to manage the pandemic are mentioned. The epidemiological outbreak of the disease gradually weakened European health systems, leading to research into finding an antidote to the disease. The rapid development of vaccines against Covid-19 and the way in which they are evaluated by the competent authorities in order to be authorised to be placed on the market are therefore being examined. The preparation of the National Vaccine Operational Plan, the staffing of vaccination centres and the organization of the vaccination program supply chain are also discussed. The discussion then extends to legal and ethical considerations regarding the vaccine, from the point of view of the constitutionality and mandatory nature of vaccination, with a view to protecting public health. There is a particular review of the performance of health systems to withstand severe shocks and recover more quickly in crises. It is implied that the future of health systems is based on reforming their organisational culture and making use of new technologies. The Greek reality in particular has shown that it can deliver major operational programs for the National Health System of tomorrow.